Video: Jag dra miljarde by tot ekonomie | Maroela Media
Jag dra nie net miljarde rande by tot die ekonomie nie, maar verseker ook die bewaring van wild. Só sê die Suid-Afrikaanse Jagters- en Wildbewaringsvereniging (SA Jagters).
Daarby dra die sogenaamde verbruiksjagters die meeste tot die ekonomie by. Fred Camphor, uitvoerende hoof van SA Jagters, sê daar is na raming 200 000 verbruiksjagters in Suid-Afrika –mense wat spesifiek jag om die vleis te gebruik.
'n Studie deur die Noordwes-Universiteit dui daarop dat internasionale en plaaslike jagters R13,6-miljard in Suid-Afrika bestee het in die 2016/2017-boekjaar.
"[Luidens hierdie studie] bestee elkeen van hulle so R58 000 per jaar aan jag. Dit gee vir jou 'n somtotaal van 'n bydrae van R11,6 miljard tot die ekonomie," sê Camphor.
Intussen het beroepsjagters en trofeejagters se besteding in Suid-Afrika van R1,2 miljard tot R2 miljard toegeneem. Camphor meen jag se bydrae tot die ekonomie is van onskatbare waarde. "As jy ook dink aan dít wat bestee word om die wild beskikbaar te stel om te jag, sit jy nog 'n massiewe klomp geld by. Dit is 'n bydrae wat 'n mens nie kan ignoreer nie. As jy jag sou stop, sal jy waarskynlik die beste deel van R20 miljard per jaar uit die ekonomie uithaal," sê hy.
Boonop dra jag ook by tot die bevordering van wildbewaring, sê hy. "In die middel vyftigerjare was daar na raming, die parke ingesluit, altesaam 'n halfmiljoen wilde diere binne die grense van Suid-Afrika. Die beraming is nou 19 miljoen stuks wild."
Mnr Fred Camphor kan gerus die verslag (The Lions' share? on the economic benefits of trophy hunting) lees. n Baie meer akkurate siening oor hoe min jag eintlik bydra to die ekonomie.
Net nog 'n bedryf wat swaar gaan kry as die narre ons grond gaan vat.
M'Lady sommiges hou nie van die waarheid nie en dit laat hulle ongemaklik. Die verslag wat jy noem ontbloot die jagbedryf.
Graag wil ek bydra tot kommentare. Ek jag. Ek jag nou al vir 7 jaar op dieselfde plaas. Ek is n vleis jagter nie trofees nie. Ek skiet jaarliks genoeg om my yskaste vol te hou vir n jaar. Ek spaar groot om dit so te doen. Laat ek diegene verseker dat ek geen " moord instink" koester nie. Inteendeel my hart breek elke keer as ek die sneller trek. Verder weet ek vir n feit dat die gelde spandeer word op die plaas vir verdere bewaring . Wat ek wel nie verstaan nie is dat mense jag afmaak as… Lees meer »
Genesis 9 1 God het vir Noag en sy seuns geseën en vir hulle gesê: "Wees vrugbaar, word baie en bewoon die aarde. 2 Al die diere, al die voëls, al die diere wat kruip, en al die vis sal vir julle bang wees en vir julle skrik. Hulle word tot julle beskikking gestel. 3 Alles wat roer en lewe, sal kos wees vir julle. Naas die groen plante gee Ek dit alles vir julle. 4 Julle mag net nie vleis eet met sy lewe in, dit is met sy bloed in nie. 5 Wanneer julle eie bloed vergiet word,… Lees meer »